alexandrainst/scandi-wiki huggingface dataset:
Landbúnaðarbyltingin

Landbúnaðarbyltingin hófst við lok ísaldar eða fyrir um 10–12 þúsund árum (10.000 - 8.000 f kr.). Hún markar upphaf nýsteinaldar. Þá fóru menn að stunda akuryrkju og húsdýrahald en fram að því höfðu menn stundað veiðimennsku og söfnun.
 
Um þetta leyti fóru menn að framleiða mat í stað veiða og söfnunar. Þetta gerðist líklega fyrst í Austurlöndum nær og á Balkanskaga. Þetta hófst á svipuðum tíma í Asíu, Ameríku og Suðaustur-Evrópu, án þess að nokkur tengsl væru þar á milli. Talið er að útbreiðslan frá þessum meginstöðum hafi orðið með fólksflutningum og verslun. Þarna var mikið plöntulíf og dýralíf sem hægt var að rækta og temja. 

Orsök landbúnaðarbyltingunnar eru umhverfisbreytingar við lok ísaldar. Gróður- og veðurfar breyttist þegar hlýnaði. Stórum veiðidýrum, s.s. mammútum sem lifðu á ísöld fækkaði og fólk leitaði í fiskveiðar og í jurtaríkið. Menn stunduðu sviðurækt, sem þýðir að skógar voru höggnir og síðan brenndir til að að rækta land, þ.e. síðan er sáð í öskuna og þykir góð uppskera úr henni. Jarðarbúum fjölgaði vegna staðbundinnar búsetu sem leiddi svo aftur af sér hærri fæðingartíðni. Fólk tamdi hjarðdýr sem nýttust einkar vel. 

Nýjungar voru nauðsynlegar svo sem
 sigðir til að skera korn.
 myllusteinar
 leirker
 glergerð

Landbúnaður er talinn sjálfsprottinn í Nýju-Gíneu í Kyrrahafi.

Tilvísanir 

Mannkynssaga
Landbúnaður

sv:Neolitikum#Den neolitiska revolutionen
Síleska karlalandsliðið í handknattleik

Síleska karlalandsliðið í handknattleik er landslið Síle í handknattleik og er undir stjórn Handknattleikssambands Síle.

Árangur liðsins á heimsmeistaramóti 
 1938 — Tók ekki þátt
 1954 — Tók ekki þátt
 1958 — Tók ekki þátt
 1961 — Tók ekki þátt
 1964 — Tók ekki þátt
 1967 — Tók ekki þátt
 1970 — Tók ekki þátt
 1974 — Tók ekki þátt
 1978 — Tók ekki þátt
 1982 — Tók ekki þátt
 1986 — Tók ekki þátt
 1990 — Tók ekki þátt
 1993 — Tók ekki þátt
 1995 — Tók ekki þátt
 1997 — Tók ekki þátt
 1999 — Tók ekki þátt
 2001 — Tók ekki þátt
 2003 — Tók ekki þátt
 2005 — Tók ekki þátt
 2007 — Tók ekki þátt
 2009 — Tók ekki þátt
 2011 — 22. sæti

Tenglar 
 Handknattleikssamband Síle 

Landslið í handknattleik
Bareinska karlalandsliðið í handknattleik

Bareinska karlalandsliðið í handknattleik er landslið Barein í handknattleik og er undir stjórn Handknattleikssambands Barein, sem verið hefur aðili að Alþjóðahandknattleikssambandinu frá 1978.

Besta frammistaða liðsins á Asíuleikum er 2. sæti árið 2010. Tryggði sá árangur liðinu keppnisrétt í úrslitakeppni HM 2011 í fyrsta sinn í sögunni.

Árangur liðsins á heimsmeistaramóti 
 1978 — Tók ekki þátt
 1982 — Tók ekki þátt
 1986 — Tók ekki þátt
 1990 — Tók ekki þátt
 1993 — Tók ekki þátt
 1995 — Tók ekki þátt
 1997 — Tók ekki þátt
 1999 — Tók ekki þátt
 2001 — Tók ekki þátt
 2003 — Tók ekki þátt
 2005 — Tók ekki þátt
 2007 — Tók ekki þátt
 2009 — Tók ekki þátt
 2011 — 23. sæti

Landslið í handknattleik
Japanska karlalandsliðið í handknattleik

Japanska karlalandsliðið í handknattleik er landslið Japans í handknattleik og er undir stjórn Handknattleikssambands Japans.

Árangur liðsins á heimsmeistaramóti 
 1938 — Tók ekki þátt
 1954 — Tók ekki þátt
 1958 — Tók ekki þátt
 1961 — Komst ekki upp úr riðli
 1964 — Komst ekki upp úr riðli
 1967 — Komst ekki upp úr riðli
 1970 — 10. sæti
 1974 — 12. sæti
 1978 — 12. sæti
 1982 — 14. sæti
 1986 — Tók ekki þátt
 1990 — 15. sæti
 1993 — Tók ekki þátt
 1995 — 23. sæti
 1997 — 15. sæti
 1999 — Tók ekki þátt
 2001 — Tók ekki þátt
 2003 — Tók ekki þátt
 2005 — 16. sæti
 2007 — Tók ekki þátt
 2009 — Tók ekki þátt
 2011 — 16. sæti

Tenglar 
 Handknattleikssamband Japans

Landslið í handknattleik
Matthew Lipman

Matthew Lipman (24. ágúst 1923 – 26. desember 2010) var bandarískur heimspekingur og frumkvöðull í heimspekikennslu barna.

Lipman nam heimspeki við Columbia-háskóla í New York-borg og lauk þaðan bæði B.A.-gráðu og doktorsgráðu. Hann kenndi einnig við skólann þar til hann tók við stöðu við Montclair State College árið 1972 en þar kom hann á laggirnar stofnun helgaðri þróun heimspekikennslu barna (Institute for the Advancement of Philosophy for Children). Áhugi Lipmans á heimspekikennslu barna kviknaði í Columbia-háskóla þar sem hann taldi sig verða varan við getuleysi nemenda sinna til þess að færa almennileg rök fyrir máli sínu. Taldi hann að of seint væri að kenna fullorðnu fólki og að kennslan yrði að hefjast snemma til þess að börnin næðu að temja sér gagnrýna hugsun sem fyrst. Lipman samdi bækur til nota í heimspekikennslu barna, meðal annarra Harry Stottlemeier's Discovery.

Tenglar 
 „Matthew Lipman, Philosopher and Educator, Dies at 87“, minningargrein í New York Times

Lipman, Matthew
Lipman, Matthew
Lipman, Matthew
Bikarkeppni HSÍ (karlar)

Bikarkeppni HSÍ í karlaflokki (Coca-cola bikar karla) er íslenskt handknattleiksmót sem haldið hefur verið árlega frá 1974. Keppt var um Breiðholtsbikarinn sem gefinn var af Byggingarfélaginu Breiðholti. Fimleikafélag Hafnarfjarðar vann Breiðholtsbikarinn til eignar árið 1977 og gaf HSÍ nýjan bikar í hans stað.

Keppnin er með útsláttarfyrirkomulagi og fór úrslitaleikurinn fram í Laugardalshöllinni fram til 2020 en vegna bólusetningarherferðar gegn Covid-19 fóru úrslitaleikirnir árin 2021 og 2022 fram á Ásvöllum í Hafnarfirði. Í seinni tíð hafa úrslitin í bikarkeppni kvenna farið fram sama dag.

Sigurvegarar

Titlar eftir félögum 

Sjá lista yfir titla í íslenskum íþróttum

Handknattleikur á Íslandi
Handknattleiksmót og -keppnir
Eftirgrennslanadeild

Eftirgrennslanadeild var deild innan íslensku lögreglunnar sem varð vísir að íslenskri leyniþjónustu og hafði það verkefni að fylgjast með fólki á Íslandi sem þáverandi ráðamenn töldu sér óvinveitt. Stofnun hennar árið 1939 varð til fyrir áhyggjur framsóknar- og sjálfstæðismanna af uppgangi nasista og kommúnista, en þegar fram liðu stundir var þó aðallega fylgst með kommúnistum. Leyniskjölin sem safnað var með persónunjósnum og hlerunum enduðu síðar í götóttri olíutunnu fyrir utan Reykjavík þar sem þau voru brennd árið 1976.

Stofnun Eftirgrennslanadeildarinnar 
Árið 1939 fól, Hermann Jónasson forsætisráðherra, lögreglustjóraembættinu í Reykjavík að stofna það sem hann nefndi Eftirgrennslanadeild. Var lögreglustöðin þá við Pósthússtræti. Stofnun deildarinnar kom til vegna uppgöngu nasista og kommúnista á Íslandi og slagurinn við Guttó árið 1932 var líka hvati til að halda saman upplýsingum um ákafamennn á vinstri væng stjórnmálanna. Eftirgrennslanadeildin starfaði innan útlendingaeftirliti lögreglunnar næstu tíu árin en þá beitti Bjarni Benediktsson sér, þáverandi dómsmálaráðherra, fyrir stofnun strangleynilegrar öryggisþjónustudeildar hjá lögreglustjóraembættinu í nánum tengslum við dómsmálaráðuneytið.

Lokaða herbergið 
Árni Sigurjónsson, sem síðar varð yfirmaður Útlendingaeftirlitsins, starfaði þá þegar að öryggismálum og Sigurjón Sigurðsson, sem þá var orðinn lögreglustjóri, valdi auk þess Pétur Kristinsson, fyrrverandi húsgagnasmið, til þessara starfa. Sá Pétur um gagnasöfnun og spjaldskrár en Árni um aðgerðir og eftirlit. Þeir störfuðu í herbergi á lögreglustöðinni sem var kallað „lokaða herbergið“.

Upplýsingarnar brenndar 
Árið 1976 ætlaði Sigurjón Sigurðsson að sækja um starf hæstaréttardómara og taldi sig fá vilyrði fyrir því embætti. Um leið taldi hann að tími væri kominn til að farga mestum hluta af því skjalasafni sem lögreglan hafði komið sér upp um kommúnista en með þeim hafði aðallega verið fylgst. Trúnaðarmaður Sigurjóns flutti því megnið af safninu, þar á meðal spjaldskrár, upp í sumarbústað sinn í nágrenni Reykjavíkur og brenndi gögnin til ösku í götóttri olíutunnu. Af varð mikill reykur, eins og haft var á orði í þeim fámenna hópi sem vissi um brennuna. Sigurjón hlaut aldrei embætti hæstaréttardómara.

Eitt og annað 
 Í fórum Guðmundar Ásbjörnssonar, bæjarfulltrúa Sjálfstæðisflokksins, að honum látnum, fundust skjöl þar sem taldar voru upp þær stofnanir sem þyrfti að njósna um. 
 Finnbogi Hermansson segir frá því í bók sinni: Í húsi afa míns hvernig föður hans sem var húsgagnasmiður hafi verið sagt upp störfum vegna pólitískra skoðana sinna. Hann segir á einum stað: „Svona gekk þetta árum saman, að fólk og fjölskyldur máttu sæta ofsóknum íslenskra Kanaleppa og hrærunni stjórnað úr leyniherbergi í gömlu lögreglustöðinni við Pósthússtræti, sem áður hýsti Barnaskóla Reykjavíkur. Drengurinn góði, Pétur Kristinsson, og eftirmenn hans voru auðvitað að vinna vinnuna sína“.

Tilvísanir

Tenglar 
 Strangleynileg öryggsiþjónustu deild stofnuð um miðja öldina; grein í Morgunblaðinu 2006

Saga Íslands
Listi yfir kvikmyndir um RMS Titanic

Skipið RMS Titanic hefur komið við sögu í fjölmörgum kvikmyndum, sjónvarpsmyndum og sjónvarpsseríum.

Myndir um RMS Titanic 

Titanic
Listar yfir kvikmyndir
Saga Fjárfestingarbanki

Saga Fjárfestingarbanki  (áður Saga Capital fjárfestingarbanki) er íslenskur fjárfestingarbanki sem var stofnaður ári 2007   og hafði þá 9,5 miljarða eigið fé. Hann fékk síðan starfsleyfi frá FME árið 2007. Höfuðstöðvar bankans eru á Akureyri en jafnframt er starfstöð í Reykjavík. Þorvaldur Lúðvík Sigurjónsson hefur verið forstjóri bankans frá upphafi. Eignarhald bankans dreifist á hóp hlutahafa. 

Saga Capital hefur sætt töluverðri gagnrýni frá bankahruninu 2008. Þann 30. desember 2009 skrifaði Sigrún Davíðsdóttir, blaðamaður hjá RÚV og talaði um „skapandi reikningsskil“ og „reikningskúnstir“ fjármálafyrirtækja. Um Sögu Capital skrifaði hún:

 

Steingrímur J. Sigfússon var fjármálaráðherra þegar lánið var veitt.

Tilvísanir

Tenglar 
 Heimasíða 
 „Nýr banki hefur störf“; grein í Morgunblaðinu 2007
 „Saga Capital og Sparisjóðabankinn: Vilja að ríkið yfirtaki skuldir þeirra við Seðlabankann“; grein af Eyjunni.is 2008
 „Saga færði lán til afskriftar“; af Mbl.is 2009
 „Steingrímur: Góð vaxtakjör nauðsynleg“; grein af Mbl.is 2009
 „Afar ströng lánaskilyrði VBS og SAGA Capital“; grein af Mbl.is 2009
 „Þreifingar um kaup Saga Capital á Askar Capital“; af Eyjunni.is 2010 
 „Fjármálaráðherra lánaði VBS og Saga Capital tugi milljarða á 2-2,5% vöxtum“; af Pressunni.is 2010
 „Hilda hf. eignast í Færeyjabanka“; grein af Mbl.is 2010
 „Fékk 1200 milljónir greiddar fyrir verðlaus bréf Stíms skömmu fyrir hrun“; af Eyjunni 2010 
 „Þorvaldur Lúðvík: Hrunið hafði vitanlega áhrif á mig“; grein af Dv.is 2011 
 „Bankastjóri á vonarvöl“; grein af Dv.is 2011 
 „Lykilstjórnendur hættir hjá Saga Capital“; grein af Dv.is 2011
Listi yfir vötn í nágrenni Reykjavíkur

Þetta er listi yfir vötn í nágrenni Reykjavíkur og í næstu bæjarfélögum: 
 Ástjörn
 Bakkatjörn
 Bjarnarvatn
 Borgarvatn
 Elliðavatn
 Fóelluvötn
 Grunnuvötn
 Hafravatn
 Helluvatn
 Hrauntúnstjörn
 Hvaleyrarvatn
 Kirkjuhólmatjörn
 Krókatjörn
 Langavatn
 Leirtjörn
 Myllulækjartjörn
 Myrkurtjörn
 Nátthagavatn
 Rauðavatn
 Reynisvatn
 Selvatn
 Sólheimatjörn
 Silungatjörn
 Tjörnin
 Urriðavatn (Garðabær)
 Vífilsstaðavatn

Í næsta nágrenni höfuðborgarsvæðisins 
 Arnarvatn
 Djúpavatn
 Grænavatn
 Hlíðarvatn í Selvogi
 Kleifarvatn
 Leirvogsvatn
 Meðalfellsvatn
 Spákonuvatn

Vötn í nágrenni Reykjavíkur
Landafræði Reykjavíkur
Kolakraninn

Kolakraninn (eða Hegrinn) var hár krani sem var reistur árið 1927 í Reykjavíkurhöfn. Hann var þá talinn með fullkomnustu slíkum tækjum á Norðurlöndum. Kraninn stóð í tæplega 41 ár eða til 17. febrúar 1968 en þá var hann rifinn.

Tenglar 
 Mynd af kolakrananum; birtist í Morgunblaðinu 1987
 Hann mokar kolum og mokar kolum frá morgni til sólarlags; grein í Morgunblaðinu 1968

Reykjavík
stofnað 1927
Lagt niður 1968
Hæringur

Hæringur var verksmiðjuskip sem var keypt af íslensku hlutafélagi frá Bandaríkjunum árið 1948 til síldarvinnslu. Hæringur var stærsta skip sem Íslendingar höfðu eignast fram að því, tæpar 7000 lestir, 117 metrar að lengd og 15,5 metrar að breidd. Saga þess var þó ekki glæsileg. Lá það lengstum við eystri hluta Ægisgarðsins og tók þar upp mestan hluta viðleguplássins, sökum síldarskorts. Hæringur fékkst þó lítillega við karfabræðslu en síðustu tvö árin lá það við mynni Elliðavogs og Grafarvogs. Hafði skipinu verið siglt upp í moldarbakka sem þar var. Á þessum stað stóð skipið þar til það var selt til Noregs í september 1954 og var notað til Kínasiglinga þaðan. 

Hæringur var smíðaður í Buffalo 1901 og var því 47 ára gamall þegar hann kom til Íslands. Upphaflega var skipið til þess að flytja járngrýti, en síðar tók bandaríski herinn það í sína þjónustu á stríðsárunum. Hinir nýju íslensku eigendur létu breyta því og setja í það vélar til síldarvinnslu. Þetta var þó á þeim árum sem síldarveiðin brást við Íslandsstrendur.

Tenglar 
 Draugaskipið - Hæringur hinn mikli; grein í Sjómannablaðinu 1994
Ástralska karlalandsliðið í handknattleik

Ástralska karlalandsliðið í handknattleik er landslið Ástralíu í handknattleik og er undir stjórn Handknattleikssambands Ástralíu.

Árangur liðsins á heimsmeistaramóti 

 1938 — Tók ekki þátt
 1954 — Tók ekki þátt
 1958 — Tók ekki þátt
 1961 — Tók ekki þátt
 1964 — Tók ekki þátt
 1967 — Tók ekki þátt
 1970 — Tók ekki þátt
 1974 — Tók ekki þátt
 1978 — Tók ekki þátt
 1982 — Tók ekki þátt
 1986 — Tók ekki þátt
 1990 — Tók ekki þátt
 1993 — Tók ekki þátt
 1995 — Tók ekki þátt
 1997 — Tók ekki þátt
 1999 — 24. sæti
 2001 — Tók ekki þátt
 2003 — 21. sæti
 2005 — 24. sæti
 2007 — 24. sæti
 2009 — 24. sæti
 2011 — 24. sæti

Tenglar 
 Handknattleikssamband Ástralíu

Landslið í handknattleik
Íslenska efnahagsspilið

Íslenska efnahagsspilið - fjölskylduspil er íslenskt borðspil sem kom út fyrir jólin 1979. Spilið var verk þriggja íslenskra athafnamanna og innihélt mikið af gamansömum athugasemdum um íslenskt efnahagslíf á verðbólgu- og gengisfellingarárunum. Reitir spilsins liggja í ferning sem leikmenn ganga eftir en fjögur „svið“ nefnd eftir atvinnugreinum, einn hringur á hverju horni ferningsins, gefa leikmönnum tækifæri til að taka áhættu og ávaxta fé sitt.

Tenglar
 Íslenska efnahagsspilið á BoardGameGeek.com

Íslensk borðspil
Rallýspilið

Rallýspilið er íslenskt borðspil sem gefið var út af fyrirtækinu Spilaborg árið 1978. Árið áður hafði sama fyrirtæki gefið út Útvegsspilið sem naut mikilla vinsælda. Spilið var hannað af Hauki Halldórssyni myndlistarmanni ásamt fleirum. Spilaborðið er Íslandskort með rallýleiðum merktum inn á kortið sem leikmenn, mislitir bílar úr plasti, aka eftir.

Íslensk borðspil
Egypska karlalandsliðið í handknattleik

Egypska karlalandsliðið í handknattleik er landslið Egyptalands í handknattleik og er undir stjórn Handknattleikssambands Egyptalands.

Árangur liðsins á heimsmeistaramóti 

 1938 — Tók ekki þátt
 1954 — Tók ekki þátt
 1958 — Tók ekki þátt
 1961 — Tók ekki þátt
 1964 — Komst ekki upp úr riðli
 1967 — Tók ekki þátt
 1970 — Tók ekki þátt
 1974 — Tók ekki þátt
 1978 — Tók ekki þátt
 1982 — Tók ekki þátt
 1986 — Tók ekki þátt
 1990 — Tók ekki þátt
 1993 — 12. sæti
 1995 — 6. sæti
 1997 — 6. sæti
 1999 — 7. sæti
 2001 — 4. sæti
 2003 — 15. sæti
 2005 — 14. sæti
 2007 — 17. sæti
 2009 — 14. sæti
 2011 — 14. sæti
 2013 — 16. sæti
 2015 — 14. sæti
 2017 — 13. sæti
 2019 — 8. sæti
 2021 — 7. sæti

Landslið í handknattleik
Háskólinn í Birmingham

Háskólinn í Birmingham (óformlega Birmingham-háskóli) er breskur rannsóknarháskóli í Birmingham í Englandi. Skólinn var stofnaður í Edgbaston árið 1900 og tók við af Mason Science College og á rætur að rekja til Læknaskólans í Birmingham sem stofnaður var árið 1825.

Nemendur skólans eru rúmlega 26 þúsund. Átta nóbelsverðlaunahafar hafa stundað nám við skólann.

Háskólar á Bretlandi
Ríkisháskólinn í Arizona

Ríkisháskólinn í Arizona er stærsti ríkisrekni rannsóknarháskólinn í Bandaríkjunum. Árið 2010 voru nemendur rúmlega 70 þúsund. Skólinn er á fjórum háskólasvæðum á stórborgarsvæði Phoenix.

Ríkisháskólinn í Arizona var stofnaður árið 1885 og hét þá Tempe Normal School fyrir Arizona Territory í Tempe, Arizona. Nafni skólans var breytt í Arizona State College árið 1945 og aftur árið 1958 í Ríkisháskólinn í Arizona (Arizona State University).

Tenglar 

 Vefsíða skólans

Háskólar í Arizona
Ríkisháskólinn í Ohio

Ríkisháskólinn í Ohio (oftast nefndur Ohio State eða OSU) er ríkisrekinn rannsóknarháskóli með aðalháskólasvæði í Columbus í Ohio í Bandaríkjunum. Skólinn var stofnaður árið 1870. Um 55 þúsund nemendur stunda nám við skólann í Columbus en um 8 þúsund nemendur á öðrum háskólasvæðum.

Tenglar 

 Vefsíða skólans

Háskólar í Ohio
Argentínska karlalandsliðið í handknattleik

Argentínska karlalandsliðið í handknattleik er landslið Argentínu í handknattleik og er undir stjórn Handknattleikssambands Argentínu.

Árangur liðsins á heimsmeistaramóti 

 1938 — Tók ekki þátt
 1954 — Tók ekki þátt
 1958 — Tók ekki þátt
 1961 — Tók ekki þátt
 1964 — Tók ekki þátt
 1967 — Tók ekki þátt
 1970 — Tók ekki þátt
 1974 — Tók ekki þátt
 1978 — Tók ekki þátt
 1982 — Tók ekki þátt
 1986 — Tók ekki þátt
 1990 — Tók ekki þátt
 1993 — Tók ekki þátt
 1995 — Tók ekki þátt
 1997 — 22. sæti
 1999 — 21. sæti
 2001 — 15. sæti
 2003 — 17. sæti
 2005 — 18. sæti
 2007 — 16. sæti
 2009 — 18. sæti
 2011 — 12. sæti

Tenglar 

 Handknattleikssamband Argentínu

Landslið í handknattleik
Háskólinn í Torontó

Háskólinn í Torontó (oft nefndur U of T eða UToronto) er ríkisrekinn rannsóknarháskóli í Torontó í Ontario í Kanada. Skólinn var stofnaður árið 1827 og hét þá King's College en nafni skólans var breytt árið 1850 og fékk hann þá sitt núverandi nafn.

Um 45 þúsund nemendur stunda nám við skólann.

Tenglar 

 University of Toronto – opinber vefsíða skólans

Háskólar í Kanada
Minnesota-háskóli

Minnesota-háskóli (stundum nefndur U of M) er ríkisrekinn rannsóknarháskóli í Minneapolis og St. Paul í Minnesota í Bandaríkjunum. Minnesota-háskóli var stofnaður árið 1851. Rúmlega 51 þúsund nemendur stunda nám við skólann.

Tenglar 
 	 
 Opinber vefsíða skólans

Háskólar í Minnesota
Black Swan

Black Swan er sálfræðilegur tryllir frá árinu 2010 sem Darren Aronofsky leikstýrði. Natalie Portman, Vincent Cassel og Mila Kunis fara með aðalhlutverkin. Myndin snýst um uppfærslu af „Swan Lake“ hjá virtu dansfélagi í New York-borg. Í sýningunni þarf ein ballerína að leika bæði hvíta og svarta svaninn. Listdansarinn Nina (leikin af Portman) er græskulaus alveg eins og hvíti svanurinn og Lily (leikin af Kunis) er nautnafull eins og svarti svanurinn. Þegar að þær tvær byrja að keppast um hlutverkið kemst Nina að því að hún á sér svarta hlið.

Framleiðsla myndarinnar hófst í New York-borg árið 2009 eftir að myndverið Fox Searchlight Pictures ákvað að framleiða hana. Ráðstöfunarfé myndarinnar átti upprunalega að vera á milli tíu og tólf milljóna bandaríkjadala en það var að lokum hækkað upp í $13 milljónir bandaríkjadala. Portman og Kunis þurftu báðar að æfa ballet í nokkra mánuði áður en að tökur hófust. Frumsýning myndarinnar átti sér stað á 67. Alþjóðlegu Kvikmyndahátíð Feneyja þann 1. september 2010. Myndin var svo upprunalega gefinn út í örfáum kvikmyndahúsum í Bandaríkjunum þann 3. desember 2010 en mikil aðsókn leiddi til þess að hún fór í kvikmyndahús út um all land þann 17. desember sama ár.

Gagnrýnendur gáfu myndinni almennt mjög góða dóma og var myndin tilnefnd til fjögurra Golden Globe verðlauna þar á meðal sem besta kvikmynd, besta leikkona í aðal- og aukahlutverki. Natalie Portman hlaut verðlaunin sem besta leikkona.

Bandarískar kvikmyndir
Kvikmyndir frumsýndar 2011
Óskarsverðlaunin 2011
Páskahellir

Páskahellir er hellisskúti á Austfjörðum í Fólkvangi Neskaupstaðar, utarlega við Norðfjörð. Skútinn hefur myndast við sjávarrof og er manngengt niður í hann.  Á hverjum páskadagsmorgni eru farnar gönguferðir út í Fólkvanginn og að hellinum á vegum Ferðafélags fjarðarmanna. Merkt gönguleið er frá bílaplani yst í Neskaupstað út með ströndinni ofan við sjávarbjörg að hellinum. Þar er stigi niður í grýtta fjöruna. Þaðan má komast í hellinn sjálfan. Þetta er víður skúti sem brimið hefur sorfið inn í björgin. Þau eru gerð úr blágrýtishraunlögum og í þeim má sjá sívalar holur, sem eru eftir trjástofna sem grafist hafa undir hraunin þegar þau runnu þarna fyrir um 12 milljónum ára. Þá hefur stórvaxinn skógur verið á svæðinu. Við hellinn er einnig hægt að skoða fallega bergganga. Á vetrum eru þar oft fagrar ísmyndanir, voldug grýlukerti og svellbunkar. Mikið fuglalíf er við ströndina, fýll, mávar, æðarfugl, svartfuglar, ýmsir spörfuglar og í hellinum sjálfum eiga bjargdúfur sér athvarf.

Þeir sem ganga í hellinn þurfa að gæta sín á bjargbrúninni og niðri í fjörunni þarf að hafa gát á sjávaröldunni.Þegar hásjávað er getur brimið auðveldlega náð inn í hellinn. Á vetrum þarf að gæta sín á ís sem getur hrunið úr hellislofti og veggjum.

Fólkvangur Neskaupstaðar liggur austan megin í Norðfjarðarnípu, frá fjallsegg að sjó. Norðfjarðarnípa eða Nípa öðru nafni er ysti hluti fjallgarðsins milli Norðfjarðar og Mjóafjarðar.

Útskýringar á nafninu 
Nafn hellisins er rakið til sagna um bónda nokkurn á Bakka.  Einn páskadagsmorguninn náði hann hami selameyjar sem hann síðan giftist og eignaðist með henni sjö börn. Selameyjan náði síðar ham sínum aftur og hvarf í sæ til barna sinna sjö sem hún hafði eignast áður en hún giftist bóndanum. Einnig er sagt að nafnið kunni að vera til komið vegna þess að á páskadagsmorgun megi frá hellinum sjá sólina dansa á öldunum þegar hún rís úr hafi fyrir mynni Norðfjarðarflóans.

Heimildir
 Ferðafélag fjarðarmanna á Austurlandi
 Fólkvangar og friðlönd  í Fjarðabyggð

Hellar á Íslandi
Fjarðabyggð
Fólkvangar og friðlönd á Íslandi
Neskaupstaður
Abbie Cornish

Abbie Cornish (fædd 7. ágúst 1982) er áströlsk leikkona.

Ástralskir leikarar
Stofnstærð

Stofnstærð er fjöldi einstaklinga í stofni lífvera.

Líffræði
Alsírska karlalandsliðið í handknattleik

Alsírska karlalandsliðið í handknattleik er landslið Alsír í handknattleik og er undir stjórn Handknattleikssambands Alsír.

Árangur liðsins á heimsmeistaramóti 

 1938 — Tók ekki þátt
 1954 — Tók ekki þátt
 1958 — Tók ekki þátt
 1961 — Tók ekki þátt
 1964 — Tók ekki þátt
 1967 — Tók ekki þátt
 1970 — Tók ekki þátt
 1974 — Komst ekki upp úr riðli
 1978 — Tók ekki þátt
 1982 — 16. sæti
 1986 — 16. sæti
 1990 — 16. sæti
 1993 — Tók ekki þátt
 1995 — 16. sæti
 1997 — 17. sæti
 1999 — 15. sæti
 2001 — 13. sæti
 2003 — 18. sæti
 2005 — 17. sæti
 2007 — Tók ekki þátt
 2009 — 19. sæti
 2011 — 15. sæti

Landslið í handknattleik
Brasilíska karlalandsliðið í handknattleik

Brasilíska karlalandsliðið í handknattleik er landslið Brasilíu í handknattleik og er undir stjórn Handknattleikssambands Brasilíu.

Árangur liðsins á heimsmeistaramóti 

 1938 — Tók ekki þátt
 1954 — Tók ekki þátt
 1958 — Komst ekki upp úr riðli
 1961 — Tók ekki þátt
 1964 — Tók ekki þátt
 1967 — Tók ekki þátt
 1970 — Tók ekki þátt
 1974 — Tók ekki þátt
 1978 — Tók ekki þátt
 1982 — Tók ekki þátt
 1986 — Tók ekki þátt
 1990 — Tók ekki þátt
 1993 — Tók ekki þátt
 1995 — 24. sæti
 1997 — 24. sæti
 1999 — 16. sæti
 2001 — 19. sæti
 2003 — 22. sæti
 2005 — 19. sæti
 2007 — 19. sæti
 2009 — 21. sæti
 2011 — 21. sæti

Tenglar 

 Handknattleikssamband Brasilíu 

Landslið í handknattleik
IFK Göteborg

IFK Göteborg er knattspyrnulið staðsett í Gautaborg í Svíþjóð. Liðið var stofnað 4. október 1904 og leikur í efstu deild í Svíþjóð, Allsvenskan þar sem það endaði síðasta tímabil í 3. sæti. Félagið hefur tvisvar sinnum unnið UEFA bikarinn og 13 sinnum orðið sænskir meistarar

Adam Ingi Benediktsson spilar með liðinu.

Tenglar 

 Heimasíða félagsins

Sænsk knattspyrnufélög
Íþróttalið frá Gautaborg
Æðaskurðlækningar

Æðaskurðlækningar eru lækningar sem fela í sér að sjúklingur er skorinn til að komast fyrir hina ýmsu æðasjúkdóma. Áður fyrr fóru æðaskurðlæknngar fram með opnum skurðaðgerðum en núna eru skurðlækningarnar að færast yfir á innæða aðgerðir (endoluminal) sem eru gerðar með gegnumlýsingu. Fjöldi innæða aðgerða hefur aukist svo mjög á undanförnum árum að sú spurning hefur vaknað hvort að þær séu í þann mund að leysa hefðbundnar æðaskurðlækningar af hólmi. Sjúklingar með sykursýki og tóbakstengda sjúkdóma þurfa oft á lækningum á sviði æðaskurðlækninga að halda. Æðaskurðlækningar eru framkvæmdar af sérhæfðum æðaskurðlækningum og/eða af sérmenntuðum röntgenlæknum.

Tegnt efni 
 Kögun
 Skurðlækningar (handlækningar)

Skurðlækningar